OpenLLM-France/wikimedia huggingface dataset:
# Sant Pere de Betlan

Sant Pere de Betlan és una església romànica del poble de Betlan al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

És una església de nau rectangular i de murs convergents, rematada per un absis semicircular mig cegat per la casa rectoral que té adossada. Està coberta per una volta de canó, encara que el poc gruix dels murs fa suposar una coberta originària de fusta que deuria ser substituïda en el segle xii, al temps que s'afegí un arc toral per a contrarestar el pes de la nova coberta, que posteriorment també es reforçà exteriorment amb contraforts. L'arc toral de la capçalera és molt marcat i ultrapassat. Al fons de l'absis s'obre una finestra de doble esqueixada. El presbiteri, amb una volta de canó més baixa que la de la nau, està il·luminat per una sagetera per sobre de l'arc toral. En època posterior s'afegiren dues capelles a mode de creuer amb arcs de mig punt, així com tres finestres en el mur de migdia. Allà on es desprèn l'arrebossat s'observa una maçoneria ben treballada i concertada. Romanen restes de la tradició romànica llombarda a l'absis.
Peu d'altar monolític de forma rectangular, en el que es distingeix una part superior a mode de capitell, totalment llisa, una part central amb semi-columnes als angles i una part inferior que, com la superior, és llisa.
Pica beneitera de marbre, de 55 cm de diàmetre i 55 cm de llarg. Està encastada al mur i decorada amb arcuacions en alt relleu i una sèrie de motllures renaixentistes a la base.
Pica baptismal d'estil romànic emparentada formalment amb les de Gausac, Vielha, Montcorbai, Begós i Arròs. Consta de vas, peu i base. La pica, a la zona del vas, mostra una decoració de motius vegetals que es va desenvolupant horitzontalment per tot el perímetre. Pel que fa al peu, és una columna de secció circular amb motius geomètrics esculpits a tres cares. La base és embeguda per sota la tarima de fusta del terra.
A l'absis i al mur del fons de la capella de l'Epístola es conserven una sèrie de pintures murals del segle xvii. Hi ha representades la Santíssima Trinitat, a l'absis, i la Verge a la capella. A la finestra de l'absis hi ha la imatge romànica de la Mare de Déu de Betlan, de fusta policromada.

## Referències

* 1 2 3 4 5 «Sant Pere de Betlan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# FK Astana

* No s'ha de confondre amb FC Astana-1964.
El FK Astana (kazakh: Астана футбол клубы, Astana Futbol Kluby) és un club kazakh de futbol de la ciutat d'Astanà.

## Història

El club va néixer per la fusió de FC Alma-Ata i FC Megasport a inicis de 2009 amb el nom de FC Lokomotiv Astana. Més tard es traslladà a l'Astana Arena. L'any 2011 adoptà el nom de FK Astana.
Evolució del nom:
* 2009: Lokomotiv Astana
* 2011: FK Astana
Trajectòria:

## Palmarès

* Lliga kazakh de futbol:
** 2014, 2015, 2016, 2017, 2018, 2019, 2022
* Copa kazakh de futbol:
** 2010, 2012, 2016
* Supercopa kazakh de futbol:
** 2011, 2015, 2018, 2019, 2020, 2023

## Referències

* ↑ «Team profile». UEFA.com. Arxivat de l'original el 11 December 2017. [Consulta: 25 juliol 2015].
* ↑ «Club History at official website». Arxivat de l'original el 2017-07-30. [Consulta: 19 agost 2015].
* ↑ «Astana Arena». StadiumDB.com. Arxivat de l'original el 2 June 2023. [Consulta: 16 setembre 2017].
* ↑ «ru:ФК "Локомотив" переименован в ФК "Астана"». FC Astana, 11-03-2011. Arxivat de l'original el 25 March 2015. [Consulta: 10 març 2014].
* 1 2 3 «FC Astana Steckbrief». Worldfootball.
* ↑ «Kazakhstan - List of Champions» (en (anglès)). rsssf.com. [Consulta: 9 febrer 2024].
* ↑ «Kazakhstan Cup Finals» (en (anglès)). rsssf.com. [Consulta: 9 febrer 2024].

## Enllaços externs

* FK Astana - Lloc web oficial
# Àntim III de Constantinoble

Àntim III de Constantinoble (en grec Ἄνθιμος Γ´) va ser patriarca de Constantinoble de l'any 1822 al 1824.
Va néixer a Naxos, i va ser nomenat protosincel·le. Després va ser metropolità d'Esmirna (1797-1821) i de Calcedònia (1821-1822). Elegit patriarca de Constantinoble en un moment difícil, a causa de la guerra d'independència de Grècia, va ser deposat al cap de dos anys, el 1824, i va marxar exiliat a Cesarea, on va viure en un monestir. Traslladat a Esmirna hi va morir l'any 1824.

## Referències

* ↑ «Εγκυκλοπαίδεια Μείζονος Ελληνισμού, Μ. Ασία». [Consulta: 22 gener 2021].
* ↑ «Ἄνθιμος Γ´» (en grec). Ecumenical Patriarchate of Constantinople. [Consulta: 15 agost 2023].
# Reel People (pel·lícula)

Reel People és una pel·lícula pornogràfica de 1984 dirigida per Anthony Spinelli. Va ser una pel·lícula d'seminal, ja que va ser la primera pel·lícula important que va incloure sexe entre intèrprets pornogràfics professionals i aficionats, donant lloc a "Pornografia Pro-Am", que es va convertir en un gènere porno. També és un precursor del gènere reality pornogràfic. Va ser inclosa al Saló de la Fama XRCO el 2008.
Els intèrprets professionals de la pel·lícula inclouen John Leslie, Richard Pacheco, Paul Thomas i Aunt Peg.

## Repartiment

* Richard Pacheco com ell mateix
* John Leslie com ell mateix
* Paul Thomas com ell mateix
* Juliet Anderson com ella mateixa (com Juliette Anderson)
* Gail Sterling com a ella mateixa (com a Gayle Sterling)

## Referències

* ↑ «XRCO Hall of Fame». [Consulta: 25 agost 2014].

## Enllaços externs

* Reel People a Internet Movie Database (anglès)
* Anthony Spinelli's Reel People- a Landmark Porn Film from Arrow Productions; a review Arxivat 2014-01-06 a Wayback Machine.
# Hubert Beuve-Méry

Hubert Beuve-Méry (París, 5 de gener de 1902 - Fontainebleau, 6 d'agost de 1989) fou un periodista i editor francès. Abans de la segona guerra mundial, es va associar amb causes dretanes i va col·laborar amb el govern de Vichy fins a desembre de 1942, quan es va unir a la Resistència. El 1944 va fundar Le Monde a instàncies de Charles de Gaulle. Després de l'alliberament de França, Beuve-Méry va construir Le Monde utilitzant les oficines, impremptes, capçalera i els treballadors de Le Temps que no havien col·laborat amb els alemanys. Es va retirar a la direcció editorial el 1969, però va mantenir una oficina a l'edifici de Le Monde fins a la seva mort als 87 anys el 6 d'agost de 1989 a la seva casa de Fontainebleau, prop de París. El 2000 va ser nomenat Heroi mundial de la llibertat de premsa per l'Institut Internacional de Premsa.

## Obra publicada

* Réflexions politiques 1932-1952
* Le Suicide de la IVe République
* Onze Ans de règne

## Referències

* ↑ «Còpia arxivada». International Press Institute, 2000. Arxivat de l'original el 16 de gener 2012. [Consulta: 17 setembre 2015].
# Becky Hammon

Rebecca Lynn Becky Hammon (Rapid City, 11 de març de 1977) és una entrenadora de bàsquet i exjugadora professional de bàsquet estatunidenca nacionalitzada russa. Va passar la major part de la seva carrera a San Antonio Silver Stars de la Lliga de la WNBA. La seva posició era la d'escorta. El 23 de juliol de 2014 anunciava la seva retirada del professionalisme. Rebecca és considerada com una de les 15 millors jugadores de la història de la WNBA. Actualment és entrenadora assistent dels San Antonio Spurs de l'NBA, convertint-se en la primera dona que ocupa aquest lloc en la historia de la lliga.
La temporada 2009-10 jugà en el Ros Casares de València, equip amb el qual aconseguí el títol de Lliga femenina i el de Copa de la Reina.

## Referències

* ↑ Espn.com Becky Hammon Was Born to Coach, consultat en octubre de 2014

## Enllaços externs

* Pefil en WNBA
# Eva García Sempere

Eva García Sempere (Alcoi, 28 de març de 1976) és una política valenciana i diputada en el Congrés dels Diputats per la província de Màlaga en la XII Legislatura.

## Biografia

És llicenciada en Biologia i experta universitària en Desenvolupament Local i Cooperació Multilateral. Tota la seva trajectòria política ha estat lligada a Esquerra Unida; va ser directora de l'àrea de Medi ambient i Articulació Territorial, tècnic de projectes al Fondo Andalús de Municipis per a la Solidaritat Internacional i actualment exerceix com a coordinadora federal de l'àrea de Medi ambient i Ecologia. També va ser presidenta de l'Associació de Veïns de El Palo i coordinadora de la Plataforma en Defensa de la Muntanya Sant Antón. En les eleccions generals de 2016 va anar com a nombre dos en la llista d'Units Podem per Màlaga i des de llavors és diputada al Congrés.

## Referències

* ↑ Izquierda Unida. «Eva García Sempere». Arxivat de l'original el 2016-07-27. [Consulta: 21 juliol 2017].
* ↑ Izquierda Unida Málaga. «Curriculum de Eva García Sempere». Arxivat de l'original el 2017-02-25. [Consulta: 21 juliol 2017].
* ↑ «Eva García Sempere irá de número dos en la lista de Unidos Podemos». , 25-05-2016 [Consulta: 21 juliol 2017].
* ↑ Congreso de los Diputados. «García Sempere, Eva». [Consulta: 21 juliol 2017].
# La Sirena

La Sirena és una empresa catalana dedicada a la venda minorista d'aliments congelats. A final del 2006 disposava de gairebé 200 punts de venda.

## Història

L'empresa matriu, Congelats Reunits SA, fou fundada l'any 1983 per Ramona Solé i Josep Maria Cernuda, dos empresaris dedicats a la venda de congelats i peix fresc respectivament. Durant els anys següents, l'empresa s'expandí notablement, sobretot a Catalunya.
El 2000, Agrolimen, una altra empresa familiar catalana, entrà al seu accionariat i n'adquirí gradualment la totalitat de les accions, per després vendre-la el 2005 al fons de capital de risc britànic 3i. El juliol del 2021, el grup Excelsior Times, propietat de l'empresari català José Elías, se'n va fer amb el control del 100% de les accions.

## Referències

* ↑ Hernández, Santiago «La metamorfosis de La Sirena». El País, 04-03-2007.
* ↑ Palarea, Jordi «Los reyes de la distribución de congelados». La Vanguardia. Economía y negocios, 18-01-1997, pàg. 8.
* ↑ «L'empresari José Elías compra La Sirena». Vilaweb, 22-07-2021.

## Enllaços externs

* La Sirena - Lloc web oficial
# Selecció masculina d'handbol d'Andorra

La selecció masculina d'handbol d'Andorra representa a Andorra en els partits d'handbol masculí internacionals. Està controlat per la Federació Andorrana d'Handbol.

## Història

Andorra es va convertir en membre de ple dret de la Federació Europea d'Handbol a l'11è Congrés Extraordinari de l'EHF el 29 de maig de 2011. La selecció nacional masculina va jugar el seu primer partit oficial, en un amistós el 7 d'octubre de 2011, rebent a Irlanda. 350 aficionats es van reunir per presenciar el partit, que van guanyar els visitants en els darrers segons per 30-29.
El 2015, Andorra va jugar el Campionat de Nacions Emergents de l'IHF a Kosovo, on només va poder guanyar un dels sis partits disputats.

## Resultats del Campionat de Nacions Emergents de la IHF

| Curs | Posició | PJ | G | E | D |
| 2015 | 15è | 6 | 1 | 0 | 5 |
| 2017 | 14è | 6 | 1 | 0 | 5 |
| Total | Total | 12 | 2 | 0 | 10 |

## Referències

* ↑ «Andorra new member federation of the EHF». European Handball Federation. Eurohandball.com, 01-06-2011 [Consulta: 10 octubre 2011].
* ↑ «Andorra's first international game». European Handball Federation. Eurohandball.com, 10-10-2011 [Consulta: 10 octubre 2011].
# FK Borac Banja Luka

El Fudbalski Klub Borac Banja Luka (en ciríl·lic: Борац) és una societat esportiva bòsnia de la ciutat de Banja Luka, a la Republika Srpska. La traducció del nom significa lluitador.

## Futbol

El club de futbol va ser fundat el 4 de juliol de 1926. El seu nom original va ser Radnički sportski klub Borac, que significa Club Esportiu de Treballadors Borac. El club fou rebatejat Fudbalski klub Borac el 1945. Ascendí per primer cop a la primera divisió iugoslava fou la temporada 1961/62. La seva millor posició en aquest campionat fou el 1990/91, amb el quart lloc. També fou finalista de la copa el 1975 i vencedor de la competició el 1988. També guanyà la Copa Mitropa el 1992. Els darrers anys ha guanyat dues lligues i dues copes de la Republika Srpska.

## Handbol

La secció d'handbol del club va ser fundada el 1950. Fou campió de la Copa d'Europa d'handbol el 1976 i de la Copa EHF el 1991. Guanyà la Lliga iugoslava en set ocasions.

## Enllaços externs

* Web d'aficionats (serbi)
# Resolució 2031 del Consell de Seguretat de les Nacions Unides

La Resolució 2031 del Consell de Seguretat de les Nacions Unides fou adoptada per unanimitat el 21 de desembre de 2011. Després de recordar la resolució 1913 (2010), el Consell expressa seriosa preocupació per les notícies que persisteixen les violacions dels drets humans, en particular les execucions extrajudicials i les restriccions a les llibertats civils a la República Centreafricana, i acorda estendre el mandat de l'Oficina Integrada de les Nacions Unides a la República Centreafricana (BINUCA) fins al 31 de gener de 2013.
Alhora el consell insta:
De la mateixa forma, el Consell reitera el seu ple suport al procés de pau de Djibouti i la Carta Federal de Transició, que constitueixen el marc per aconseguir una solució política duradora en Somàlia, i exhorta al Govern de la República Centreafricana i a tots els grups armats al fet que mantinguin el seu compromís amb el procés de reconciliació nacional observant plenament les recomanacions del diàleg polític inclusiu conclòs en 2008, exigint que tots els grups armats cooperin amb el Govern en el procés de desarmament, desmobilització i reintegració.
Finalment, també «condemna enèrgicament» les incessants violacions del dret internacional humanitari i de les normes de drets humans, inclòs el reclutament i la utilització de nens, les morts i mutilacions, les violacions, la esclavitud sexual i les altres formes de violència sexual i els segrestos duts a terme pels grups armats, i en concret per l'Exèrcit de Resistència del Senyor, que representen una amenaça per a la població i per a la pau i l'estabilitat de la República Centreafricana i la subregió.

## Referències

* ↑ «Security Council Extends Mandate of Peacebuilding Office in Central African Republic until 31 January 2013, Unanimously Adopting Resolution 2031 (2011)». United Nations, 21-12-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Blanzée

Blanzée és un municipi francès situat al departament del Mosa i a la regió del Gran Est. L'any 2007 tenia 19 habitants.

## Demografia
### Població

El 2007 la població de fet de Blanzée era de 19 persones. Hi havia 8 famílies, de les quals 4 eren unipersonals (4 dones vivint soles) i 4 parelles amb fills.
La població ha evolucionat segons el següent gràfic:
Habitants censats

### Habitatges

Tots els 7 habitatges que hi havia el 2007 eren l'habitatge principal de la família. Tots els 7 habitatges eren cases. Tots els 7 habitatges principals que hi havia estaven ocupats pels seus propietaris; 2 tenien quatre cambres i 6 en tenien cinc o més. 5 habitatges disposaven pel capbaix d'una plaça de pàrquing. A 5 habitatges hi havia un automòbil i a 2 n'hi havia dos o més.

## Economia

El 2007 la població en edat de treballar era de 12 persones, 9 eren actives i 3 eren inactives. Les 9 persones actives estaven ocupades(6 homes i 3 dones). De les 3 persones inactives 1 estava jubilada, 1 estava estudiant i 1 estava classificada com a «altres inactius».

### Activitats econòmiques

L'any 2000 a Blanzée hi havia 6 explotacions agrícoles.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* Résumé statistique Fitxa resum de dades estadístiques de Blanzée a l'INSEE.
* Évolution et structure de la population Fitxa amb el detall de dades de Blanzée a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Federació Ivoriana de Futbol

La Federació Ivoriana de Futbol (FIF) —en francès: Fédération Ivoirienne de Football— és la institució que regeix el futbol a Costa d'Ivori. Agrupa tots els clubs de futbol del país i es fa càrrec de l'organització de la Lliga ivoriana de futbol i la Copa. També és titular de la Selecció de futbol de Costa d'Ivori absoluta i les de les altres categories.
Va ser formada el 1960.
* Afiliació a la FIFA: 1964
* Afiliació a la CAF: 1965

## Referències

* ↑ CAF and FIFA, 50 years of African football - the DVD, 2009
* ↑ East African Standard. 20 November 1965.

## Enllaços externs

* Federació Ivoriana de Futbol - Lloc web oficial
# Kingsburg

Kingsburg és una població dels Estats Units a l'estat de Califòrnia. Segons el cens del 2008 tenia 11.259 habitants.

## Demografia

Segons el cens del 2000, Kingsburg tenia 9.199 habitants, 3.226 habitatges, i 2.458 famílies. La densitat de població era de 1.517,8 habitants/km².
Dels 3.226 habitatges en un 40% hi vivien nens de menys de 18 anys, en un 60,4% hi vivien parelles casades, en un 11,3% dones solteres, i en un 23,8% no eren unitats familiars. En el 21,3% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,29.
Per edats la població es repartia de la següent manera: un 30% tenia menys de 18 anys, un 8,3% entre 18 i 24, un 29% entre 25 i 44, un 19,5% de 45 a 60 i un 13,2% 65 anys o més.
L'edat mitjana era de 34 anys. Per cada 100 dones de 18 o més anys hi havia 87,6 homes.
La renda mitjana per habitatge era de 40.490 $ i la renda mitjana per família de 44.737 $. Els homes tenien una renda mitjana de 35.452 $ mentre que les dones 23.409 $. La renda per capita de la població era de 16.137 $. Entorn del 10,4% de les famílies i l'11,5% de la població estaven per sota del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Kingsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Santalals

Santalal (Santalales) és un ordre de plantes amb flor.
Encara que té una distribució cosmopolita les Santalals estan sobretot concentrades en zones de clima tropical i subtropical.
La majoria de plantes d'aquest ordre tenen llavors sense l'estructura coneguda com a testa, cosa poc usual en les plantes amb flor. Hi ha moltes Santalals que encara que són capaces de fotosintetitzar són paràsites d'altres plantes de les quals obtenen aigua i nutrients (com per exemple la planta Arceuthobium, que és paràsita).
El sistema APG II de 2003 considera que l'ordre Santalal el formen les següents famílies:
   * família Loranthaceae
   * família Misodendraceae
   * família Olacaceae
   * família Opiliaceae
   * família Santalaceae
Està en discussió científica entre els taxonomistes, sobre el fet que la família Oleàcia figuri o no dins de l'ordre Santalales.
El Sistema Cronquist (1981) considerava en canvi que les Santalals estaven compostes per les següents famílies:
   * família Medusandraceae
   * família Dipentodontaceae
   * família Olacaceae
   * família Opiliaceae
   * família Santalaceae
   * família Misodendraceae
   * família Loranthaceae
   * família Viscaceae
   * família Eremolepidaceae
   * família Balanophoraceae

## Enllaços externs

* Santalales at Parasitic Plants
# FK Anjí Makhatxkalà

El FK Anjí Makhatxkalà (rus: Футбо́льный клуб «Анжи́» Махачкала́, Futbolni klub "Anjí" Makhatxkalà), també escrit com FK Anzhi o FK Anji, és un club de futbol rus de la ciutat de Makhatxkalà (Daguestan).

## Història

El club va ser fundat el 1991. El 18 de gener de 2011, el club va ser comprat pel multimilionari Suleiman Kerímov, i fitxà grans futbolistes com Samuel Eto'o i l'entrenador Guus Hiddink.
Es classificà per la UEFA Europa League 2012-13, on jugà amb Budapest Honvéd, Vitesse i AZ Alkmaar. En la fase de grups fou segon darrere el Liverpool, eliminant en la següent ronda el Hannover 96, però essent eliminat pel Newcastle United.

## Palmarès

* Segona divisió russa de futbol:
** 1999, 2009

## Referències

* ↑ «fc-anji.ru». Arxivat de l'original el 2020-04-28. [Consulta: 14 octubre 2017].
* ↑ «RFPL official website». Arxivat de l'original el 2015-07-02. [Consulta: 14 octubre 2017].
* ↑ История футбольного клуба «АНЖИ» Arxivat 27-12-2009 a Wayback Machine. (rus)
* ↑ «Сенатор Керимов приобрел футбольный клуб "Анжи"». RIA Novosti. [Consulta: 18 gener 2011].
* ↑ «Five Reasons You Should Look Out for Anzhi Makhachkala», 15-08-2011. Arxivat de l'original el 19 de juny 2012. [Consulta: 16 agost 2011].
* ↑ Peck, Brooks. «Anzhi make Samuel Eto'o the world's highest paid footballer». Sports.yahoo.com, 18-06-2012.
* ↑ «Anzhi smash five past Alkmaar to qualify for Europa». Newstrackindia.com, 31-08-2012.

## Enllaços externs

* Web oficial
# Úrsula Pueyo Marimón

Úrsula Pueyo Marimón (nascuda a Palma el 21 de desembre de 1983) és una esquiadora alpina dempeus paralímpica espanyola classificada com a LW2. Als quinze anys va patir l'amputació de la seva cama dreta com a conseqüència d'un accident de trànsit. En la I Copa Paralímpica del Món d'Hivern, celebrada a Solleftea (Suècia) el febrer de 2009, va aconseguir tres plates i un bronze. Va representar Espanya als Jocs Paralímpics de Vancouver 2010, sent l'única esportista de l'equip en la seva categoria. També participà als Jocs Paralímpics de Sochi 2014, en les categories d'eslàlom gegant, eslàlom, Super Combinada i Super Gegant.

## Referències

* ↑ Diario de Mallorca. «Ursula Pueyo aspira al ´top ten´ en gigante o eslalon - Diario de Mallorca». [Consulta: 22 novembre 2016].
* ↑ (Aragón) DEPORTES,ESQUI. «Santacana y Cohí vencen en gigante del Campeonato de España Adaptado - ABC.es - Noticias Agencias», 21-01-2013. Arxivat de l'original el 28 de desembre 2013. [Consulta: 22 novembre 2016].
* ↑ «Jon Santacana lidera el equipo paralímpico español que competirá en Vancouver». [Consulta: 22 novembre 2016].
* ↑ «Éxito de los esquiadores españoles en la I Copa Paralímpica del Mundo de Invierno». Arxivat de l'original el 7 de juliol 2012. [Consulta: 22 novembre 2016].
* ↑ «Exito español en la 1ª copa paralímpica del mundo de invierno - Esquí Adaptado». [Consulta: 22 novembre 2016].
* ↑ «Solidaridad Digital - El Comité Paralímpico Español cree que el balance de los Juegos es "muy satisfactorio"», 22-03-2010. Arxivat de l'original el 24 de setembre 2015. [Consulta: 22 novembre 2016].
* ↑ «URSULA PUEYO MARIMON | Paralímpicos». [Consulta: 5 març 2020].

## Bibliografia

* Comité Paralímpico Español. «Comité Paralímpico Español». A: Juegos Paralímpicos Vancouver 2010, Dossier de Prensa. Madrid, España: Comité Paralímpico Español. Comité Paralímpico Español. «Comité Paralímpico Español». A: Juegos Paralímpicos Vancouver 2010, Dossier de Prensa. Madrid, España: Comité Paralímpico Español.